Agnes Naa Momo Lartey

Agnes Naa Momo Lartey yɛ Ghana amanyɛnyi. Osii akan wɔ 2020 Ghana Amansan Abatow no mu na onyaa mbrahyɛbagua atsenae no maa Krowor Mpasuar. Ɔkɔr do faa ne dzibew no wɔ a 2024 Ghana Amansan Abatow no mu wɔ National Democratic Congress (Ghana) tsikitsi do. Ɔyɛ Ɔsoafo a ɔhwɛ Mbasiafo na Mbofra Nsɛnsɛm do.

 Ahyɛse asetsena na nwomasua 
Da a ɔtɔdo 16, afe 1976 mu na wɔwoo no. No kurom nye Krowor. Ɔyɛ Kristonyi.[5] Onyaa ne Nyansapɛ mu Kunyin wɔ University of Professional Studies, Nkran, Master of Arts wɔ Oguaa Suapɔn mu. Ɔsanso nyaa Bachelor of Arts fii Central University College so nyaa Master Class na Ahyehyɛdze na Nhyehyɛɛ Nkɔdo fii Gestalt Institute of Cleveland, U.S.A. Onyaa Advance Level, Edwindze a ofi West Africa Sec. Sch. Nna ɔwɔ ne O Level wɔ Nungua Sec. Sch. na onyaa ne PhD wɔ Ghana Suapɔn mu. 

 Amanyɛsɛm 
Naa Momo hyɛɛ n’amambu edwuma ase wɔ afe 2000. Fitsi dɛm ber no, ɔasom dɛ ɔbaa a ɔyɛ nhyiamu nye Krowor Kuropɔn Bagua no Tsitsenanyi.[6] Mumu 2016 mu no, osii akan wɔ 2016 Ghana Amansan Abatow no mu wɔ National Democratic Congress tsikitsi ase na odzii nkogu wɔ Elizabeth Afoley Quaye a ofi New Patriotic Party no enyim. Ɔsan sii akan wɔ afe 2020 Ghana Amansan Abatow no mu wɔ National Democratic Congress tsikitsi ase na odzii nkonyim. Onyaa abatow 41,850 a ɔyɛ 55.80% wɔ abatow a wɔtowee nyinaa mu. Wɔpaaw no seen Elizabeth Afoley Quaye a odzi tum sesei a ofi New Patriotic Party ns Hannah Bortey a ofi Ghana Union Movement mu. Dɛm ekuw beenu yi nyaa abatow 32,604 na 545 wɔ abatow a ɔfata a wɔtowee no nyinaa mu. Ogyina hɔ ma 43.47% na 0.73% wɔ abatow a ɔfata a wɔtowee nyinaa mu.[2][7] Afe 2024 mu no, ɔsan sii akan wɔ National Democratic Congress tsikitsi do na odzii nkonyim wɔ abatow 39,198 mu ber a nyia ɔnye no roko a ofi New Patriotic Party, Emmanuel Laryea Odai nyaa abatow 23,116.[8] Ɔmampanyin paaw no dɛ Bɔbea, Mbofra na Asetsena mu Bambɔ Soafo a ɔmampanyin paaw no wɔ Sanda 2024 mu naaso ne ntam no kyɛree, mpo ber a mbrahyɛbagua no penee so osiandɛ ɔkaa ekyir ntsi.[9][10]

 Mboadze